hu hu hu hu hu hu hu hu hu hu hu hu hu hu hu hu hu hu hu hu en hu en hu hu hu hu hu ceb hu en hu en hu hu en hu en hu hu hu fr hu hu hu hu hu ca de fr hu hu hu hu hu hu hu hu hu hu hu hu hu hu hu en hu hu hu hu hu hu hu en hu hu hu en en hu en en en en hu hu hu es pl es hu fi fr en hu es en en hu hbs_lat hu es it hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Az elveszett világ – Wikipédia
Ez a szócikk Az elveszett világ című regényről szól. Hasonló címmel lásd még: Az elveszett világ (egyértelműsítő lap).
Az elveszett világ (eredeti címén angolul The Lost World) 1912-ben megjelent sci-fi regény, melynek szerzője a brit Arthur Conan Doyle. A műben egy világhírű tudós, George Edward Challenger professzor expedíciót indít egy dél-amerikai fennsíkra, ahol állítólag őslények (dinoszauruszok és egyéb kihalt fajok) élnek.
Az eredeti, első kiadás borítója
A Wikimédia Commons tartalmaz Az elveszett világ témájú médiaállományokat.
Alább a cselekmény részletei következnek!
Edward Malone, a Gazette című folyóirat egyik riportere érdekes feladatot kap főnökétől, McArdle-től. Rá kell bírnia a hirtelen haragú és hírhedt Challenger professzort, hogy mondja el, mi történt vele két éve, egy Dél-Amerikában tett expedíció során. A professzor először igencsak ellenségesen közeledik az ifjú újságíróhoz, azután engedékenyebbé válik, és elmondja, hogy egy bizonyos Maple White-tal találkozott Dél-Amerika dzsungeleiben. Maple White dinoszauruszokat és egyéb őslényeket látott az erdő mélyén, egy hatalmas, elhatárolt fennsík tetején. Edward kételkedik a professzor épelméjűségében, de miután több bizonyítékot is megszemlélhet (például egy Pterodactylus szárnycsontjait), hinni kezd Challengernek. Legközelebb egy tudományos előadás során találkoznak, mikor Challenger közli céljait a többi tudósnak: újabb expedíciót akar indítani, hogy felfedezze az általa Maple White-földnek elnevezett fennsíkot és annak különleges élővilágát. Edward jelentkezik, hogy elnyerhesse kedvese, Gladys Hungerton kezét. Summerlee professzor és Lord John Roxton is jelentkeznek (ez utóbbi már járt Dél-Amerikában, ahol segített egy rabszolgafelkelés megnyerésében), így végre teljes a csapat.
Edward folyamatosan lejegyzetel mindent, ami az úttal kapcsolatos. Az Amazonas medencéjébe jutnak, az Atlanti-óceánon keresztül. A folyó partján, egy kisvárosban felfogadnak néhány indiánt és félvért, hogy hordárként vegyenek részt az expedícióban. Summerlee professzor és Challenger professzor folytonosan veszekednek, de mikor többhetes vándorlás és evezés után rábukkannak a Maple White-földre, Summerlee hinni kezd kollégájának. Maple White útmutatásai alapján eljutnak az alagúthoz, mely a fennsík gyomrát fúrja át, hogy a tetején bukkanjon ki. Kiderül azonban, hogy valaki berobbantotta az átjárót, nem sokkal később egy sziklát gördítenek az expedíció tagjai felé, a fennsík tetejéről. Kétség sem fér hozzá: egy titokzatos személy bóklászik a dzsungelben és a fennsík környékén, aki Challenger és társai halálát kívánja.
Sikerül ugyan megmászniuk a fennsíkot, de ekkor újabb csapdába esnek. Gomez, az egyik hordár ugyanis súlyos titkot rejteget: ő a testvére annak a férfinak, akit Lord Roxton megölt, mikor először volt Dél-Amerikában a rabszolgafelkeléskor. Gomez lerombolja a hidat, amivel sikerülne továbbmenniük, így csapdába esnek. Az összes indián elmenekül, hátrahagyva őket a sötét és veszedelmes dzsungelben, kivéve Zambót.
Úgy döntenek, hogy felfedezik ezt az elveszett világot. Így talán kijáratot tudnának találni a fennsíkról. Roxton egy különös kék anyagra lel. Nem sokkal később egy mocsárhoz érnek, ahol pterodactylusok egész hada támadja meg őket, s a kaland kis híján az életükbe kerül. Most már mindenki hisz Challenger professzornak. Ezután többször is találkoznak dinoszauruszokkal, például egy iguanodonnal és egy allosaurusszal is. A java azonban még hátra van: a két tudóst és Lord Roxtont elkapják egy félig emberi, félig majom faj képviselői. A vadásznak sikerül megmenekülnie. Találnak egy falut, melyben igazi emberek élnek, hasonlóak az indiánokhoz. Roxton és Melone kideríti, hogy már régóta dúl a harc az emberek és az ősemberek közt.
Sietve az ősemberek falujába mennek, ahol kiszabadítják a két tudóst és még néhány embert, akiket szintén elfogtak. Végre véget ér a harc. Az expedíció egy ideig az emberek táborában éldegél, akik nem akarják elengedni őket, mert látták, mire képesek fegyvereik. Végül megtalálják megmenekülésük útját: rálelnek egy alagútra, ami annak a folytatása, amit ott kellett hagyniuk még útjuk elején. Kirobbantják az akadályt, így végre véget ér expedíciójuk.
Miután visszatérnek Angliába, egy vacsorán elmondják, mik a terveik a jövőben. Roxton egy új expedíciót akar indítani, hogy még jobban felfedezhessék az elveszett világot, mégpedig a következő okból: a kék anyag, amelyet találtak, 200 000 font értékű gyémántot foglal magábaa. Gyanítják, hogy még több drágakő található a fennsíkon. Challenger egy múzeumot nyit, Summerlee tovább tanulmányozza a kövületeket. Edward visszatérne kedveséhez, Gladyshez, azonban kiderül, hogy a lány időközben hozzáment egy hivatalnokhoz. A fiatal újságíró bánatában jelentkezik Roxton új expedíciójának tagjai közé...
Itt a vége a cselekmény részletezésének!
George E. Challenger professzor
A könyvben előforduló állatfajok a következők:
Az elveszett világ; ford. Szentmiklósi Tamás; Ciceró, Bp., 1996
Az elveszett világ és más elbeszélések; vál., ford. Cserna György; Opus, Pécs, 2007 (Irodalmi szalon)
Az alkotást többször megfilmesítették, először 1925-ben (ez volt az első film, melyben dinoszauruszok szerepeltek), még sorozat is készült belőle. A leghíresebb feldolgozás 2001-ben készült, a BBC finanszírozásában.
Galgóczi Tamás könyvajánlója - Ekultúra
Arthur Conan Doyle: Az elveszett világ, Méregöv MEK
A regény adatlapja a Moly oldalán
Az elveszett világ (2001) - IMDb-adatlap
Sci-fi portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Az_elveszett_világ&oldid=21894151”
Utoljára szerkesztve 2019. november 2., 21:45-kor
A lap utolsó módosítása: 2019. november 2., 21:45
A lap szövege CC BY-SA 3.0 alatt érhető el, ha nincs külön jelölve.